wannaphong/clean_thaiwikipedia huggingface dataset:
# จอห์น แมกซ์เวล คุตซี
จอห์น แมกซ์เวล คุตซี (เกิดวันที่ 9 กุมภาพันธ์ ค.ศ. 1940) เป็นนักเขียนและนักการศึกษาคนสำคัญชาวออสเตรเลียซึ่งเกิดในแอฟริกาใต้ คุตซีเป็นนักเขียนนวนิยาย นักเขียนบทความ นักวิพากษ์วรรณกรรม และนักภาษาศาสตร์ และได้รับรางวัลแมนบุกเกอร์ใน ค.ศ. 1983 จากนวนิยายเรื่อง Life & Times of Michael K และ ค.ศ. 1999 จากนวนิยายเรื่อง Disgrace และรางวัลโนเบลสาขาวรรณกรรมใน ค.ศ.  2003

 งานเขียน 
 นวนิยาย 
 Dusklands (1974) ISBN 0-14-024177-9
 In the Heart of the Country (1977) ISBN 0-14-006228-9
 Waiting for the Barbarians (1980) ISBN 0-14-006110-X
 Life & Times of Michael K (1983) ISBN 0-14-007448-1
 Foe (1986) ISBN 0-14-009623-X
 Age of Iron (1990) ISBN 0-14-027565-7
 The Master of Petersburg (1994) ISBN 0-14-023810-7
 The Lives of Animals (1999) ISBN 0-691-07089-X
 Disgrace (1999) ISBN 0-09-928952-0
 Elizabeth Costello (2003) ISBN 0-670-03130-5
 Slow Man (2005) ISBN 0-670-03459-2
 Diary of a Bad Year (2007) ISBN 1-846-55120-X
 The Childhood of Jesus (2013) ISBN 978-1-84655-726-2
 The Schooldays of Jesus (2016)  ISBN 978-1-91121-535-6
 The Death of Jesus (2019)   ISBN 978-1-92226-828-0

 นวนิยายเชิงอัตชีวประวัติ 
 Boyhood: Scenes from Provincial Life (1997) ISBN 0-14-026566-X
 Youth: Scenes from Provincial Life II (2002) ISBN 0-670-03102-X
 Summertime (2009) ISBN 1-846-55318-0

 สารคดี 
 White Writing: On the Culture of Letters in South Africa (1988) ISBN 0-300-03974-3
 Doubling the Point: Essays and Interviews (1992) ISBN 0-674-21518-4
 Giving Offense: Essays on Censorship (1996), University of Chicago Press [hence, US spelling "offense"] ISBN 0-226-11176-8
 Stranger Shores: Literary Essays, 1986-1999 (2002) ISBN 0-142-00137-6
 Inner Workings: Literary Essays, 2000-2005 (2007) ISBN 0-099-50614-9

 งานแปล 
 A Posthumous Confession by Marcellus Emants (Boston: Twayne, 1976 & London: Quartet, 1986) Translated by J. M. Coetzee.
 The Expedition to the Boabab Tree by Wilma Stockenström (Johannesburg: Jonathan Ball, 1983 & London: Faber, 1984) Translated by J. M. Coetzee.
 Landscape with Rowers: Poetry from the Netherlands Translated and Introduced by J. M. Coetzee (2004) ISBN 0-691-12385-3
 Introduction to Robinson Crusoe by Daniel Defoe (Oxford World's Classics) ISBN 0-192-10033-5
 Introduction to Brighton Rock by Graham Greene (Penguin Classics) ISBN 0-142-43797-2
 Introduction to Dangling Man by Saul Bellow (Penguin Classics) ISBN 0-143-03987-3

 งานวิพากษ์วรรณกรรม 

 Reviews 

 งานที่ได้รับการดัดแปลงสำหรับภาพยนตร์และโทรทัศน์ 
Dust (1985), based on In the Heart of the Country
The Lives of Animals (2002)
Disgrace (2008)
# โทกูซัตสึ
โทกูซัตสึ  เป็นคำศัพท์ในภาษาญี่ปุ่น หมายถึงภาพยนตร์ที่แสดงด้วยมนุษย์จริงหรือละครโทรทัศน์ที่ใช้เทคนิคพิเศษ เนื้อหาส่วนใหญ่จะเกี่ยวข้องกับนิยายวิทยาศาสตร์ แฟนตาซี หรือสยองขวัญ แต่ภาพยนตร์และรายการโทรทัศน์ในประเภทอื่น ๆ บางครั้งก็สามารถนับเป็นโทกูซัตสึเช่นกัน ประเภทที่ได้รับความนิยมมากที่สุดของโทกูซัตสึ ได้แก่ 
ภาพยนตร์สัตว์ประหลาดไคจู เช่น ภาพยนตร์ชุดก็อตซิลลา และ กาเมร่า ละครโทรทัศน์ซูเปอร์ฮีโร่ เช่น คาเมนไรเดอร์และซีรีส์ฮีโร่เกราะเหล็ก และละครเมคา (Mecha) อย่าง Giant Robo และ Ambassador Magma รายการโทรทัศน์โทกูซัตสึบางรายการเป็นการผสมผสานของประเภทข้างต้นด้วย เช่น อุลตร้าแมน และ ซูเปอร์เซ็นไต

 ประวัติ 

 เทคนิค 

 โทกูซัตสึที่มีชื่อเสียง 
 ปัจจุบัน
ขบวนการนักสู้ หรือ ซูเปอร์เซ็นไต
มาสค์ไรเดอร์ ซีรีส์
อุลตร้าซีรีส์
เมทัลฮีโร
 อดีต
โชวเซย์จินซีรีส์
TOMICAฮีโร่ซีรีส์
ก็อดซิลลาซีรีส์
# เลขพรันด์เทิล
เลขพรันด์เทิลศัพท์บัญญัติ ราชบัณฑิตยสถาน  (สืบค้นออนไลน์) หรือ จำนวนพรันด์เทิล (ตัวย่อ: Pr) เป็นปริมาณไร้มิติ ซึ่งเป็นตัวบ่งชี้ความสามารถของของไหลในการส่งผ่านโมเมนตัมในของไหลเมื่อเทียบกับการส่งผ่านความร้อนในของไหล สูตรที่ใช้ในทางวิศวกรรมของเลขพรันด์เทิลสามารถเขียนได้ว่า

โดยที่:
  : ความหนืดเชิงจลนศาสตร์, , (SI units : m2/s)
  : การแพร่ของความร้อน, , (SI units : m2/s)
  : ความหนืดเชิงพลศาสตร์, (SI units : Pa s)
 : การนำความร้อน, (SI units : W/(m K))
  : ความจุความร้อนจำเพาะ, (SI units : J/(kg K))
  : ความหนาแน่น, (SI units : kg/m3)

ความหมายเชิงกายภาพของเลขพรันด์เทิลคือ ปริมาณที่บ่งบอกความหนาของชั้นขอบของโมเมนตัม (momentum boundary layer) เมื่อเทียบกับ ชั้นขอบของความร้อน (thermal boundary layer) ในการไหลของของไหล นั่นหมายความว่าหากของไหลที่มีค่าเลขพรันด์เทิลต่ำ (เช่น ปรอท) ไหลไปบนพื้นผิวหนึ่ง ๆ ความร้อนจากพื้นผิวจะส่งผ่านเข้ามาในของไหล ได้ลึกกว่าการส่งผ่านโมเมนตัม เพราะความร้อนสามารถส่งผ่านได้เร็วกว่าโมเมนตัมสำหรับกรณีนี้ หรืออีกนัยหนึ่งคือ ความหนาของ ชั้นขอบของความร้อน จะหนากว่า ชั้นขอบของโมเมนตัม มาก
# คุณหญิง
คุณหญิง ในอดีตใช้เป็นคำนำหน้าชื่อภรรยาเอกของขุนนางชั้น พระยา ปัจจุบันเป็นคำนำหน้าชื่อสตรีสามัญชนทุกคนที่ได้รับพระราชทานเครื่องราชอิสริยาภรณ์จุลจอมเกล้า ตั้งแต่ชั้นจตุถจุลจอมเกล้าขึ้นไปถึงทุติยจุลจอมเกล้า ถือเป็นเกียรติที่พระมหากษัตริย์พระราชทานแก่สตรีผู้นั้นเป็นกรณีพิเศษ มิได้ขอพระราชทานโดยรัฐบาล

 ประวัติ 
การใช้คำนำหน้าชื่อสตรีในอดีตนั้นมีการระบุเกี่ยวพันกับบรรดาศักดิ์ของสามีที่ได้รับพระราชทานจากพระมหากษัตริย์ แม้ปัจจุบันจะไม่มีการขอพระราชทานบรรดาศักดิ์ให้ข้าราชการแล้ว แต่สตรีผู้ได้รับพระราชทานเครื่องราชอิสริยาภรณ์จุลจอมเกล้า ก็ยังสมควรได้รับคำยกย่องอยู่ โดยอนุโลมไม่ต้องยึดถือบรรดาศักดิ์ของสามีเป็นเกณฑ์หนังสือเวียนที่กล่าวถึงการใช้คำนำนามสตรีที่ได้รับพระราชทานเครื่องราชอิสริยาภรณ์  จาก สำนักเลขธิการคณะรัฐมนตรี ดูฉบับพิมพ์เผยแพร่ทั่วไปได้ใน สตรีสาร ปีที่ 15 ฉบับที่ 333 (พฤษภาคม 2504), น. 113.

สตรีสามัญชนที่สมรสหรือเคยสมรส หากได้รับพระราชทานเครื่องราชอิสริยาภรณ์จุลจอมเกล้าตั้งแต่ชั้นจตุถจุลจอมเกล้าขึ้นไปถึงทุติยจุลจอมเกล้า มีคำนำหน้าชื่อว่า "คุณหญิง" ยกเว้นพระบรมวงศานุวงศ์ฝ่ายในและสตรีที่เป็นหม่อมห้ามพระราชวงศ์ หากได้รับพระราชทานเครื่องราชอิสริยาภรณ์จุลจอมเกล้าชั้นใดก็ตาม ไม่ต้องเปลี่ยนคำนำหน้าพระนามหรือชื่อหอจดหมายเหตุแห่งชาติ (หจช.), เอกสารสำนักงานเลขานุการกรม กรมศิลปากร กระทรวงศึกษาธิการ ศธ.0701.9/897 การใช้คำนำนามสตรี (พ.ศ. 2505) สำหรับสตรีที่เป็นราชนิกูล ชั้นหม่อมหลวง หม่อมราชวงศ์ได้รับพระราชทานเครื่องราชอิสริยาภรณ์จุลจอมเกล้าตั้งแต่ชั้นจตุถจุลจอมเกล้าถึงทุติยจุลจอมเกล้า ไม่ต้องเปลี่ยนคำนำชื่อ ส่วนสตรีสามัญชนที่มิได้สมรส หากได้รับพระราชทานเครื่องราชอิสริยาภรณ์จุลจอมเกล้าชั้นใดก็ตาม ก็จะมีคำหน้านามว่า "คุณ"

ต่อมาในวันที่ 3 มีนาคม พ.ศ. 2565 พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯให้สตรีทุกคนที่ได้รับพระราชทานเครื่องราชอิสริยาภรณ์จุลจอมเกล้า ตั้งแต่ชั้นจตุถจุลจอมเกล้าถึงทุติยจุลจอมเกล้า ใช้คำนำหน้าชื่อว่า "คุณหญิง" ทั้งหมด แม้ไม่เคยสมรสราชกิจจานุเบกษา, พระบรมราชโองการ ประกาศ การใช้คำนำหน้านามสตรีผู้ได้รับพระราชทานเครื่องราชอิสริยาภรณ์จุลจอมเกล้า  4 มีนาคม 2565, เล่ม 139 ตอนพิเศษ 53 ง หน้า 1.

นอกจากนี้ คำว่า คุณหญิง ยังใช้เป็นนามลำลองของ หม่อมราชวงศ์หญิง อีกด้วย เช่น หม่อมราชวงศ์ศรีคำรุ้ง ยุคล มีนามลำลองว่า คุณหญิงแมงมุม เป็นต้น

เครื่องราชอิสริยาภรณ์จุลจอมเกล้าเป็นเครื่องราชอิสริยาภรณ์ที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นเมื่อ พ.ศ. 2416 เนื่องในวโรกาสฉลองกรุงรัตนโกสินทร์ครบ 90 ปี ให้ใช้แพรแถบสีชมพูอันเป็นสีของวันอังคาร ซึ่งเป็นวันพระราชสมภพ โดยเครื่องราชอิสริยาภรณ์จุลจอมเกล้าฝ่ายใน ชั้นจตุตถจุลจอมเกล้า มีจำนวน 150 ดวง ตติยจุลจอมเกล้า จำนวน 250 ดวง และทุติยจุลจอมเกล้า จำนวน 100 สำรับ ดังนั้นจำนวนคุณหญิง จะมีได้ไม่เกิน 500 คน
# อิซาเบล โกลาร์ท
มาเรีย อิซาเบล โกลาร์ท ดูราโด้ (Maria Izabel Goulart Dourado) หรือรู้จักกันในนาม อิซาเบล โกลาร์ท เป็นนางแบบชาวบราซิล เกิดวันที่ 23 ตุลาคม ค.ศ. 1984 มักเป็นที่จดจำจากตำแหน่ง "นางฟ้า" ในวิคตอเรีย ซีเคร็ต จากปี 2005 ถึงปี 2008 และโฆษณาของเธอกับ Armani Exchange
 แหล่งข้อมูลอื่น
# เรเน่ บาเรียนโตส
เรเน่ บาเรียนโตส (Rene Barrientos) หรือ อีเรเนียว บาเรียนโตส นักมวยสากลชาวฟิลิปปินส์ เกิดเมื่อ 25 กรกฎาคม พ.ศ. 2486 ที่ บาไลท์ อากลัน ประเทศฟิลิปปินส์ สถิติการชก 48 ครั้ง ชนะ 39 (น็อค 14) เสมอ 2 แพ้ 7

 ประวัติ 
บาเรียนโตสขึ้นชกมวยสากลครั้งแรกเมื่อ 2 ตุลาคม พ.ศ. 2505 ชนะน็อค ชาร์ลี คิด ยก 2 จากนั้นขึ้นชกชนะเป็นส่วนใหญ่ที่ฟิลิปปินส์ มีแพ้คะแนน สัมพันธ์ แหลมฟ้าผ่าเพียงครั้งเดียว ต่อมาได้ครองแชมป์ฟิลิปปินส์รุ่นซูเปอร์เฟเธอร์เวทเมื่อ 19 กันยายน พ.ศ. 2507 ชนะคะแนน ยัง เทอเรอร์ จากนั้นขึ้นชิงแชมป์ OPBF รุ่นไลท์เวทเมื่อ 27 กุมภาพันธ์ พ.ศ. 2508 แพ้คะแนน แฟลช อีลอร์เด ไม่ได้แชมป์ บาเรียนโตสยังขึ้นชกชนะต่อเนื่องมาตลอด และป้องกันแชมป์ฟิลิปปินส์ได้ 1 ครั้ง ก่อนจะขึ้นชิงแชมป์ OPBF อีกถึงสองครั้งใน พ.ศ. 2510 กับเปโดร อดิควิว จูเนียร์แต่ไม่สำเร็จ โดยครั้งแรกขึ้นชิงเมื่อ 21 มกราคม บาเรียนโตสเป็นฝ่ายแพ้คะแนน และเมื่อชกกันอีกครั้งเมื่อ 27 กุมภาพันธ์ ก็ทำได้แค่เสมอ ต่อมาบาเรียนโตได้ขึ้นชิงแชมป์โลกรุ่นซูเปอร์เฟเธอร์เวท WBC และ WBAเมื่อ 30 มีนาคม พ.ศ. 2511 แต่ทำได้เพียงเสมอกับฮิโรชิ โกบายาชิที่ ญี่ปุ่น บาเรียนโตสมาประสบความสำเร็จในการชิงแชมป์โลกเมื่อขึ้นชิงแชมป์โลกรุ่นซูเปอร์เฟเธอร์เวท WBCที่ว่างเมื่อ 15 กุมภาพันธ์ พ.ศ. 2512 ชนะคะแนน รูเบน นาวาร์โร ที่ ฟิลิปปินส์ แต่พอป้องกันแชมป์ครั้งแรกก็เป็นฝ่ายแพ้คะแนน โยชิอากิ นูมาตะ เมื่อ 5 เมษายน พ.ศ. 2513 เสียแชมป์โลกไป

หลังจากเสียแชมป์โลก บาเรียนโตสสามารถคว้าแชมป์ OPBF รุ่นซูเปอร์เฟเธอร์เวทมาครองได้เมื่อเป็นฝ่ายชนะน็อค สเลมาลย์ อิทธิอนุชิตไปเมื่อ 14 สิงหาคม พ.ศ. 2513 แล้วไปชกชนะที่ฮาวายอีก 2 ครั้ง จึงได้ชิงแชมป์โลกเป็นการแก้ทือกับนูมาตะอีกครั้งเมื่อ 3 มกราคม พ.ศ. 2514 แต่เป็นฝ่ายแพ้คะแนนไป บาเรียนโตสชกชนะรวดอีกสามครั้งก่อนจะหยุดชกไปใน พ.ศ. 2515 ก่อนจะกลับมาชกอีกใน พ.ศ. 2521 หลังจากที่ชกชนะคะแนน จง ซาเทียรียิม นักชกไทยเมื่อ 27 พฤษภาคม พ.ศ. 2521 แล้วก็แขวนนวมไป

 เกียรติประวัติ 

 แชมป์ฟิลิปปินส์รุ่นจูเนียร์ไลท์เวท (2507 - 2510)
 แชมป์โลกรุ่นซูเปอร์เฟเธอร์เวท WBC
 ชิง 15 กุมภาพันธ์ 2512 ชนะคะแนน รูเบน นาวาร์โร ที่ ฟิลิปปินส์
 เสียแชมป์ 5 เมษายน  2513 แพ้คะแนน โยชิอากิ นูมาตะ ที่ญี่ปุ่น
 แชมป์ OPBF รุ่นจูเนียร์ไลท์เวท 
 ชิง 14 สิงหาคม 2513 ชนะน็อค สเลมาลย์ อิทธิอนุชิต ยก 8 ที่ ฟิลิปปินส์
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นไลท์เวท เมื่อ 27 กุมภาพันธ์ 2508 แพ้คะแนน กาเบรียล อิลอร์เด ที่ ฟิลิปปินส์
 ชิงแชมป์ OPBF รุ่นไลท์เวท เมื่อ 21 มกราคม 2510 แพ้คะแนน เปโดร อดิควิว จูเนียร์ ที่ ฟิลิปปินส์
 ชิงแชมป์ OPBF รุ่นไลท์เวท เมื่อ 17 กุมภาพันธ์ 2510 เสมอกับ เปโดร อดิควิว จูเนียร์ ที่ ฟิลิปปินส์
 ชิงแชมป์โลกรุ่นซูเปอร์เฟเธอร์เวท WBC และ WBA เมื่อ 30 มีนาคม 2511 เสมอกับ ฮิโรชิ โกบายาชิ ที่ ญี่ปุ่น
 ชิงแชมป์โลกรุ่นซูเปอร์เฟเธอร์เวท WBC เมื่อ 3 มกราคม 2514 แพ้คะแนน ฮิโรชิ โกบายาชิ ที่ ญี่ปุ่น
# ภาษาลากี
ลากี  เป็นภาษาถิ่นที่แบ่งออกเป็นสองสำเนียงหลัก คือ Pish-e Kuh Laki และ Posht-e Kuh Laki นักภาษาศาสตร์ส่วนใหญ่จัดให้ภาษาลากีเป็นภาษาย่อยเคิร์ด และมีผู้พูดภาษานี้เป็นภาษาแม่ส่วนใหญ่ในพื้นที่ระหว่างโฆร์แรมอบอดกับเคร์มอนชอฮ์ประมาณหนึ่งล้านคน

 การจัดอันดับ 
ยังไม่มีข้อสรุปถึงการจัดอันดับว่าภาษาลากีเป็นภาษาย่อยของภาษาเคิร์ดใต้หรือภาษาย่อยที่ 4 ของภาษาเคิร์ด แต่ความแตกต่างระหว่างภาษาลากีกับภาษาย่อยอิหร่านใต้อื่น ๆ นั้นมีน้อย อย่างไรก็ตาม Fattah โต้แย้งว่าภาษาลากีไม่สามารถเป็นภาษาย่อยของภาษาเคิร์ดใต้เนื่องจากภาษาลากีเป็นergative ทำให้อยู่ในภาษาเคิร์ดที่ 4

นักภาษาศาสตร์กลุ่มอื่นโต้แย้งว่าภาษาลากีมีความใกล้ชิดกับภาษาเคิร์ด แต่ไม่ระบุตำแหน่งของภาษาในดลุ่มภาษาอิหร่านตะวันตกเฉียงเหนือ

นอกจากนี้ก็ยังมีการตั้งภาษาลากีเป็นภาษาย่อยของภาษาลูรี แต่ผู้พูดภาษาลูรีอ้างว่าภาษาลากีนั้น "ยากหรือเป็นไปไม่ได้ที่จะเข้าใจ" Shahsavari ชี้ให้เห็นว่าบางครั้งภาษาลากีถูกมองเป็น 'ภาษาย่อยที่เปลี่ยนผ่านระหว่างเคิร์ดและลูรี'
# พัมพุต
พัมพุต  หรือ พันพุทธ, พัน พุทโธ เป็นตัวละครจากการ์ตูนเรื่องดราก้อนบอล (ปรากฏตัวครั้งแรกในหนังสือการ์ตูน เล่ม 10 ตอนที่ 116 และเริ่มมีบทบาทในหนังสือการ์ตูนเล่ม 11 ตอนที่ 122) เป็นนักมวยไทยที่ชนะการแข่งขันประลองยุทธระดับโลกมาแล้ว 2 รายการ และเข้าร่วมศึกชิงจ้าวยุทธภพครั้งที่ 22ด้วยเช่นกัน โดยฉากการต่อสู้ระหว่าง พัมพุต กับซุน โกคู ฉายครั้งแรกที่ญี่ปุ่น ในวันพุธที่ 16 ธันวาคม ค.ศ. 1987 โดยใช้ชื่อตอนว่า : Omatase!! Son Goku Sanjo!! (Goku Enters the Ring)

 ประวัติตามท้องเรื่อง 
พัมพุต เป็นนักมวยไทยที่เข้าร่วมการประลอง ศึกชิงจ้าวยุทธภพครั้งที่ 22 โดยมีซุน โกคู เป็นคู่ต่อสู้ แต่เนื่องด้วยความประมาทในฝีมือ ทำให้พัมพุตต้องเป็นฝ่ายพ่ายแพ้ไปในที่สุด อย่างไรก็ตาม เท็นชินฮัง เป็นผู้จับการเคลื่อนไหวการต่อสู้ได้ทัน เขามองเห็นพัมพุตถูกซุนโกคูกระแทกศอก 3 ครั้งอย่างรวดเร็ว โดยที่คนทั่วไปไม่รู้

ในขณะที่ "แจ็คกี้ ชุน" หรือ ผู้เฒ่าเต่า ยังกล่าวยกย่องฝีมือของพัมพุตว่าเป็นยอดนักสู้ เพียงแต่ ซุนโกคู มีทักษะการต่อสู้เกินกว่ามนุษย์ทั่วไปเท่านั้นเอง อย่างไรก็ตามในภายหลัง พัมพุตได้ถูกแทมโบรีน (Tambourine) ซึ่งเป็นสมุนเอกของพิคโคโลกำจัดลง เช่นเดียวกับนักสู้จากงานประลองยุทธรายอื่น

 การสร้างตัวละคร 

 การตอบรับ
# คุณ
คุณ อาจหมายถึง
 คําที่ใช้เรียกนําหน้าบุคคลเพื่อแสดงความยกย่อง เช่น คุณพ่อ คุณแม่
 คำนำหน้านามสตรีที่ยังไม่สมรสและได้รับพระราชทานเครื่องราชอิสริยาภรณ์จุลจอมเกล้า (ฝ่ายใน) ตั้งแต่ชั้นจตุตถจุลจอมเกล้าขึ้นไป 
 ชื่อเล่นของ นิชคุณ
# โคคา-โคลา (บริษัท)
บริษัทโคคา-โคล่า เป็นบริษัทข้ามชาติสัญชาติอเมริกันที่ก่อตั้งในปี 1892 ผู้ผลิตโคคา-โคล่า บริษัทยังผลิต จำหน่าย และทำการตลาดเครื่องดื่มแอลกอฮอล์และเครื่องดื่มไม่มีแอลกอฮอล์อีกด้วย หุ้นของบริษัทจดทะเบียนในตลาดหลักทรัพย์นิวยอร์ก เป็นส่วนหนึ่งของดัชนีอุตสาหกรรมดาวโจนส์ ดัชนีเอสแอนด์พี 500 และดัชนีเอสแอนด์พี 1000
# ช็อง โด-จ็อน
ช็อง โด-จ็อน (; ; 1342-1398) เกิดเมื่อปี ค.ศ. 1342 เป็นอัครมหาเสนาบดีคนแรกแห่งราชวงศ์โชซ็อน และเป็นขุนนางที่พระเจ้าแทโจ ปฐมกษัตริย์แห่งราชวงศ์โชซ็อนโปรดปรานและไว้วางพระทัยมากที่สุด โดยท่านเป็นผู้นำแห่ง "กลุ่มชินจิน" ซึ่งเป็นกลุ่มขุนนางที่ทรงอิทธิพลที่สุด ในช่วงต้นราชวงศ์โชซ็อนท่านถูกลอบสังหารที่พระราชวังคย็องบก โดยลีพังวอน เมื่อวันที่ 6 ตุลาคม ค.ศ. 1398 ขณะอายุได้ 56 ปี
# เหล็กไหล
เหล็กไหล เป็นธาตุศักดิ์สิทธิ์ชนิดหนื่งในความเชื่อในเอเชียตะวันออกเฉียงใต้ (ในมาเลเซียมีชื่อเรียกว่า บือซีรีเละ) มีมากมายหลายชนิดแต่ที่เชื่อกันแพร่หลายที่สุดนั้นจะฝังตัวอยู่ในถ้ำมีลักษณะสีดำคล้ายนิล ลนไฟให้ยืดได้ เชื่อกันว่าในการไปเอาเหล็กไหลนั้นจะต้องใช้น้ำผึ้งชโลมก้อนเหล็กไหลแล้วใช้ไฟลนเหล็กไหลถึงจะยืดออกมากินน้ำผึ้งไปพร้อมกับเล่นไฟด้วย แล้วก็ลนไฟไปกระทั่งทั้งเหล็กไหลยืดออกมาเรื่อยๆจนกระทั่งบางเท่าเส้นด้ายถึงจะตัดขาด (ทั้งนี้ในการไปตัดเหล็กไหลนั้นกล่าวกันว่าคนธรรมดานั้นไม่สามารถตัดเหล็กไหลเองได้เนื่องจากมีเทพเจ้า เจ้าป่า เจ้าเขา พญานาคหรือยักษ์รักษาอยู่และพร้อมจะเข้าทำร้ายผู้เข้าไปเอาได้ถ้าผู้นั้นไม่ใช่คนดีมีบุญหรือมีวิชาอาคมแกร่งกล้าพอ และตัวเหล็กไหลนั้นก็มีฤทธิ์ขัดขืนคนที่เข้าไปเอาได้ด้วยเช่นกล่าวว่าเคยมีคนเข้าไปตัดเหล็กไหลแล้วเอามือไปจับเหล็กไหลแล้วมีอาการคล้ายถูกฟ้าผ่าหรือถูกไฟฟ้าแรงสูงดูดเป็นต้น) เหล็กไหลที่ได้นี้กล่าวกันว่ามีความศักดิ์สิทธิ์มากมักฝังไว้ตามตัวผู้ที่ครอบครองกล่าวกันว่าจะไม่มีอะไรที่ทำร้ายผู้ที่ครอบครองตัวเหล็กไหลได้ทั้งมีด ปืน หรือแม้กระทั่งระเบิด ดินปืนทุกชนิดไม่สามารถจุดติดได้ในอาณาเขตที่มีเหล็กไหลอยู่

ในความเชื่อนี้กล่าวอีกว่าเหล็กไหลยังแบ่งเป็นสามระดับหรือสามชนิด คือ
 ระดับแรก ตัวเหล็กไหลเอง แวววาว เป็นส่วนที่ลนไฟให้ยืดได้ เป็นส่วนที่มีอิทฤทธิ์มากที่สุด เช่น เหล็กไหลปีกแมลงทับหรือเหล็กไหลโกฐปี เหล็กไหลเงินยวงหรือเหล็กไหลชีปะขาว เหล็กไหลเพชรดำ เหล็กไหลท้องปลาไหล
 ระดับสอง รังเหล็กไหล มีลักษณะแวววาวรองจากตัวเหล็กไหล ไม่สามารถลนไฟให้ยืดได้ เป็นส่วนที่ห่อหุ้มตัวเหล็กไหลไว้เป็นฐานรองเหล็กไหลแข็งแน่นติดกับผนังถ้ำ เช่น โคตรเหล็กไหล แร่เกาะล้าน แร่เม็ดมะขาม เหล็กไหลทรหด
 ระดับสาม ขี้เหล็กไหล มีลักษณะคล้ายน้ำตาเทียน ดำด้าน แข็งแต่ทุบให้แตกได้ง่าย เกิดจากการที่เหล็กไหลเคลื่อนผ่านทางนั้นแล้วเกิดขี้เหล็กไหลขึ้นมากล่าวว่าแทบไม่มีฤทธิ์ใด ๆ

ในแง่วิทยาศาสตร์ เหล็กไหลก็คือโลหะหรือวัสดุอื่นที่มีจุดหลอมเหลวต่ำ ที่เกิดขึ้นโดยธรรมชาติเช่นอุกกาบาตจากนอกโลก ซิลิเกตจากใต้โลก และที่มนุษย์สังเคราะห์ขึ้นเช่นปรอท แกลเลียม ซึ่งสามารถหลอมเหลวได้ในอุณหภูมิห้อง หรือโลหะผสมอื่น ๆ สีสันที่ดูเหมือนสีรุ้งเกิดขึ้นจากการแทรกสอดในฟิล์มบาง (thin-film interference) คือการแทรกสอดของแสงที่สะท้อนออกมาจากเนื้อวัตถุ
# ความเกลียดกลัวต่างชาติ
ความเกลียดกลัวต่างชาติ  คือภาวะความชังและ/หรือความกลัวของผู้ที่มีชาติพันธุ์ที่ไม่รู้จักหรือแตกต่างจากตนเอง “Xenophobia” มาจากภาษากรีก “ξένος” (xenos) ที่แปลว่า “คนแปลกหน้า” หรือ “ชาวต่างประเทศ”  และ “φόβος” (phobos) ที่แปลว่า “กลัว” ความเกลียดกลัวต่างชาติสามารถแสดงออกมาได้หลายวิธีซึ่งเกี่ยวข้องกับความสัมพันธ์และการรับรู้ของกลุ่มในที่มีต่อกลุ่มนอก ซึ่งรวมถึงความกลัวเสียอัตลักษณ์ ความสงสัยในกิจกรรม ความก้าวร้าวและความปรารถนาทำลายการมีอยู่เพื่อธำรงความบริสุทธิ์ที่คิดGuido Bolaffi. Dictionary of race, ethnicity and culture. SAGE Publications Ltd., 2003. Pp. 332. ความเกลียดกลัวต่างชาติยังสามารถแสดงออกมาในรูป "การเยินยอวัฒนธรรมโดยไม่วิเคราะห์" ซึ่งมีความเห็นว่าวัฒนธรรมนั้น "มีสภาพไม่จริง เหมารวมและมาจากที่อื่น"

บางทีมีผู้สับสนคำว่า ความเกลียดกลัวต่างชาติและคตินิยมเชื้อชาติ และใช้แทนกันเพราะบุคคลที่มีประเทศกำเนิดเดียวกันอาจมีเชื้อชาติเดียวกันด้วย ด้วยเหตุนี้ ปกติจึงแยกแยะความเกลียดกลัวต่างชาติได้ด้วยการคัดค้านวัฒนธรรมต่างชาติ

 ความหมายทั่วไป 
พจนานุกรมภาษาอังกฤษ ฉบับออกซฟอร์ดให้ความหมายของคำว่า “Xenophobia” ว่าเป็นคำสมาสระหว่างคำว่า “Xeno” (“แขก, คนแปลกหน้า, ผู้ที่ดูแตกต่าง, ชาวต่างประเทศ”) และคำว่า “phobia” (“ความกลัว, ความสยองหรือความเกลียดชังโดยเฉพาะในทางร้าย”) Oxford English Dictionary' (OED). Oxford Press, 1971, eighteenth printing 1979.

แต่ใน “พจนานุกรมจิตวิทยา” ให้ความหมายไว้อย่างกว้างๆ ว่าคือ “ความกลัวคนแปลกหน้า”Dictionary of Psychology, Chapman, Dell Publishing, 1975 fifth printing 1979.  ตามความหมายของพจนานุกรมภาษาอังกฤษ ฉบับออกซฟอร์ดหมายความได้ทั้งความกลัวหรือความชังที่มิใช่ที่มีต่อบุคคลจากอีกประเทศหนึ่ง และรวมทั้งบุคคลจากวัฒนธรรมอื่น, จากวัฒนธรรมรอง (subculture) หรือจจากผู้ที่มีความเชื่อที่แตกต่างออกไป หรือพูดสั้นๆ ได้ว่าต่อผู้ใดก็ได้ที่มีลักษณะที่แตกต่างจากตนเองทางด้านที่มา, ศาสนา, ความเชื่อ, อุปนิสัย, ภาษา หรือปัจจัยอื่นๆ ขณะที่อาจจะกล่าวได้ว่า กลุ่มที่ถูกชังเป็นกลุ่มที่ไม่ยอมรับโดยสังคมแต่ตามความเป็นจริงแล้วผู้ที่มีความชังชาวต่างชาติเท่านั้นที่เป็นผู้มีความเชื่อว่ากลุ่มบุคคลที่ตนชังไม่ควรที่จะเป็นที่ยอมรับโดยสังคม ขณะที่ผู้ที่มีความชังทราบว่าตนเองเต็มไปด้วยความชังต่อชนกลุ่มหนึ่งกลุ่มใดโดยเฉพาะ แต่อาจจะไม่ยอมรับว่าความคิดดังว่าเป็นความกลัว
# การเปลือยอก
การเปลือยอก อาจหมายถึง
 การเปลือยอก (ผู้ชาย) หรือในภาษาอังกฤษว่า bare chest
 การเปลือยอก (ผู้หญิง) หรือในภาษาอังกฤษว่า topless
# เชอร์ล็อค โฮล์มส์ ดับแผนพิฆาตโลก
เชอร์ล็อค โฮล์มส์ ดับแผนพิฆาตโลก  เป็นภาพยนตร์ในปี ค.ศ. 2009 ดัดแปลงมาจากตัวละครในบทประพันธ์ชื่อเรื่องเดียวกันของเซอร์อาร์เทอร์ โคนัน ดอยล์ ภาพยนตร์กำกับโดยกาย ริตชี และมีโปรดิวเซอร์คือโจเอล ซิลเวอร์, ไลโอเนล ไวแกรม, ซูซาน ดาวนีย์ และแดน ลิน เขียนบทภาพยนตร์โดยไมเคิล โรเบิร์ต จอห์นสัน, แอนโทนี เพกแฮม และไซมอน คินเบิร์ก โดยยึดจากเนื้อเรื่องตัวละครของไลโอเนล ไวแกรม และโคนัน ดอยล์ โรเบิร์ต ดาวนีย์ จูเนียร์ รับบทเป็นเชอร์ล็อก โฮมส์ และจู๊ด ลอว์ รับบทเป็นนายแพทย์จอห์น วอตสัน 

ภาพยนตร์ออกฉายในสหรัฐอเมริกาเมื่อวันที่ 25 ธันวาคม ค.ศ. 2009 และในวันที่ 26 ธันวาคม ค.ศ. 2009 ในสหราชอาณาจักรและแถบแปซิฟิก และเข้าฉายในประเทศไทย เมื่อวันที่ 24 ธันวาคม ในปีเดียวกัน

 เรื่องย่อ 
ในปี 1891 ณ กรุงลอนดอน เชอร์ล็อก โฮมส์ (โรเบิร์ต ดาวนีย์ จูเนียร์) ผู้มีชื่อเสียงในการเสาะหาความจริงในเบื้องลึกแห่งปริศนาสุดซับซ้อน ด้วยความช่วยเหลือจาก นายแพทย์จอห์น วอตสัน (จู๊ด ลอว์) ชื่อดังซึ่งหาผู้มีฝีมือทัดเทียมได้ยากในการไขคดีอาชญากรรมทุกรูปแบบ ไม่ว่าจะด้วยพลังแห่งการสังเกตอันเป็นเอกลักษณ์ ทักษะการอนุมานอันโดดเด่น หรือพลังหมัดอันรุนแรงของเขา

แต่พายุร้ายกำลังก่อตัวเหนือลอนดอน การข่มขู่ซึ่งไม่เหมือนกับอะไรทั้งหมดที่โฮมส์เคยเผชิญหน้ามาก่อน และเป็นความท้าทายที่เขากำลังมองหาอยู่พอดี หลังจากคดีฆาตกรรมโหดร้ายในพิธีกรรมอย่างต่อเนื่อง โฮมส์และวอตสันไปถึงทันเวลาช่วยชีวิตเหยื่อรายล่าสุด และเผยโฉมหน้าฆาตกร ลอร์ดแบล็กวุด (มาร์ก สตรอง) ซึ่งสร้างความหวาดกลัวให้กับทั้งบรรดาเพื่อนร่วมคุกและเหล่าผู้คุม กับการที่เขาดูเหมือนจะเชื่อมโยงกับพลังด้านมืด ได้เตือนโฮมส์ว่าความตายไม่มีอำนาจเหนือเขา และที่จริงแล้วการประหารนั้นจะเป็นไปตามแผนการของแบล็กวุด และเมื่อทุกอย่างเกิดขึ้น แบล็กวุดก็ทำตามสัญญา การฟื้นคืนชีพของเขาสร้างความตื่นตระหนกให้กับลอนดอนและความทึ่งให้กับสกอตแลนด์ยาร์ด แต่สำหรับโฮมส์แล้ว สิ่งที่เกิดขึ้นเป็นเกม พวกเขากำลังแข่งกับแผนการมฤตยูของแบล็กวุด โฮมส์ต้องกระโจนสู่โลกแห่งศาสตร์มืดและตกตะลึงกับเทคโนโลยีใหม่ๆ ที่ซึ่งตรรกะอาจเป็นอาวุธที่ดีสุดในการต่อสู้กับอาชญากรรมในบางครั้ง แต่หมัดฮุกขวาแม่น ๆ ก็มักจะช่วยไว้ได้เสมอ

 นักแสดง 
บทบาทนักแสดงเดิม พากย์ไทย  เชอร์ล็อก โฮมส์  โรเบิร์ต ดาวนีย์ จูเนียร์  จักรกฤษณ์ หาญวิชัย นายแพทย์จอห์น วอตสัน  จู๊ด ลอว์  ปิยะ ชำนาญกิจ ไอรีน แอดเลอร์  ราเชล แม็กอดัมส์  กรณิการ์ ประภัสภักดี ลอร์ดแบล็กวุด  มาร์ก สตรอง  เกรียงศักดิ์ เหรียญทอง แมรี มอร์สตัน  เคลลี่ รีลลี่ย์  ลัดดา สุขธาราจาร นักสืบเลสตราด  เอ๊ดดี้ มาร์สัน  สกล รัตนพรหมมา เซอร์ทอมัส  เจมส์ ฟ็อกซ์  พีรศักดิ์ เกษร ลอร์ดคาวเวิร์ด  ฮานส์ แม็ตธีสัน  บัญชา เหมะบุตร

 ภาคต่อ 
เชอร์ล็อค โฮล์มส์ ดับแผนพิฆาตโลก มีภาคต่อเป็นภาค 2 ในชื่อว่า เชอร์ล็อค โฮล์มส์ เกมพญายมเงามรณะ (Sherlock Holmes: A Game of Shadows) จะเล่าถึงนักสืบเชอร์ล็อก โฮมส์ และเพื่อนสนิทอย่างนายแพทย์จอห์น วอตสัน กับการเผชิญหน้ากับตัวร้ายอย่างศาสตราจารย์เจมส์ มอริอาร์ตี (แสดงโดยแจเร็ด แฮร์ริส) ในภาคสองนี้ด้วย ซึ่งเข้าฉายในสหรัฐอเมริกาวันที่ 16 ธันวาคม พ.ศ. 2554 และเข้าฉายในประเทศไทย ในวันที่ 22 ธันวาคม พ.ศ. 2554
# การเปลือยอก (ผู้ชาย)
บทความนี้เกี่ยวกับการเปลือยอกของผู้ชาย สำหรับการเปลือยอกของผู้หญิง ดูที่ การเปลือยอก (ผู้หญิง) หรือ ท็อปเลส
thumb|ผู้ชายเปลือยอก บริเวณชายหาด
การเปลือยอก  ในบทความนี้หมายถึงการที่ผู้ชายไม่สวมเสื้อผ้าตั้งแต่เอวขึ้นไป ทำให้เห็นในส่วนลำตัว อาจเรียกการไม่ใส่เสื้อ สำหรับการเปลือยอกในภาษาอังกฤษใช้คำว่า bare chest สำหรับผู้หญิงใช้คำว่า toplessness

สำหรับในผู้ชายแล้วการเปลือยอกไม่ถือเป็นสิ่งผิดปกติ ที่จะทำในที่สาธารณะมากกว่าผู้หญิง การเปิดเผยทรวงอกกล้ามเนื้อในผู้ชายไม่ถือเป็นเรื่องผิด ส่วนในฝ่ายหญิงการเห็นเต้านมหลายประเทศมีการพิจารณาว่าเป็นเรื่องผิด 

 ทัศนคติทางสังคม 
ผู้ชายจำนวนมากโดยเฉพาะชนชั้นแรงงานอย่างเช่น ชาวไร่ ชาวนา คนทำงานเหมือง ทำงานโดยเปลือยอกอาจเป็นเพราะโดยมากจะทำงานที่มีภูมิอากาศที่อบอุ่นกว่า ยกเว้นในเขตอากาศที่ร้อนมากจะใส่เสื้อเพื่อป้องกันแสงอาทิตย์ มากกว่าความสำคัญในการระบายความร้อน แต่มีหลายครั้งและหลายที่ที่จะเข้มงวดและไม่เป็นการง่ายที่จะปฏิบัติเช่นนี้ ในยุควิกตอเรียสังคมสุภาพชนของวัฒนธรรมตะวันตกไม่เห็นด้วยกับการเปลือยกายในทุกระดับ แม้กระทั่งการเปลือยอกและคนต่างระมัดระวังในการปกปิดร่างกายตน จนในสังคมเริ่มมีทัศนคติที่ผ่อนคลายในศตวรรษที่ 20 การเปลือยอกในที่สาธารณะกลับมาเป็นที่ยอมรับได้อีกครั้ง ในช่วงแรกกฎต่าง ๆ จะผ่อนปรนเฉพาะผู้ชายเปลือยอกบนชายหาดหรือสระว่ายน้ำเท่านั้น ในนิวยอร์กซิตีผู้ชายสามารถถอดเสื้อในเซ็นทรัลพาร์ก ช่วงปลายคริสต์ทศวรรษ 1960 ได้ แต่ก็เป็นการยอมรับไปทีละน้อยในการก้าวข้ามเส้นเพศได้ ปัจจุบันค่อนข้างจะเป็นการยอมรับได้สำหรับผู้หญิงที่เปลือยอกบริเวณชายหาดในยุโรปและแคริบเบียน แต่ก็ยังถือเป็นสิ่งไม่ปกติสำหรับชายหาดส่วนมากในอเมริกาเหนือและออสเตรเลีย

ในประเทศมุสลิมบางประเทศ ผู้หญิง (อย่างอิหร่าน) เสื้อผ้าจะปกปิดแทบทั้งตัว ในยุโรปและอเมริกาเหนือจะไม่ยอมรับคนเปลือยอกในบางกรณี อย่างเช่นร้านค้าที่จะมีนโยบาย "ไม่สวมเสื้อ ไม่ใส่รองเท้า ไม่ได้รับบริการ"

 กิจกรรมที่มีการเปลือยอก 
thumb|right|150px|กีฬาบางประเภทอย่างเช่นการไต่ผา ที่มักเปลือยอกปีนกัน
ในกีฬาบางประเภทที่เล่นไม่เป็นทางการ อย่างเช่นฟุตบอลที่เล่นในสวน หรือการเล่นคริกเก็ตบนชายหาด ผู้เล่นสองทีมมักจะแบ่งทีมให้เห็นความแตกต่างโดยการถอดเสื้อ ในกีฬาบางประเภทการแต่งกายมีมาตรฐานการเปลือยอก โดยเฉพาะกีฬาทางน้ำอย่างเช่น ว่ายน้ำ กีฬากระโดดน้ำ เล่นเซิร์ฟ โปโลน้ำ และกีฬาทางชายหาดประเภทอื่นอย่างเช่น วอลเลย์บอลชายหาด รวมถึงกีฬาต่อสู้บางประเภทอย่างเช่น มวยหรือมวยปล้ำน้ำมัน ที่มีกฎสำหรับนักชกผู้ชายที่ห้ามสวมเสื้อ
# แซม เวิร์ธธิงตัน
ซามูเอล เฮนรี จอห์น เวิร์ธธิงตัน (เกิด 2 สิงหาคม ค.ศ. 1976) เป็นนักแสดงชาวออสเตรเลีย เขาเป็นที่รู้จักจากการแสดงเป็น เจค ซัลลี ในภาพยนตร์แฟรนไชส์เรื่อง อวตาร, มาร์คัส ไรต์ ในภาพยนตร์เรื่อง ฅนเหล็ก 4 มหาสงครามจักรกลล้างโลก (2009) และเพอร์ซิอัส ในภาพยนตร์เรื่อง สงครามมหาเทพประจัญบาน (2010) และภาคต่อ สงครามมหาเทพพิโรธ (2012) 

เขายังปรากฏอยู่ในภาพยนตร์ที่เร้าอารมณ์อีกหลายเรื่อง ซึ่งรวมถึง ล้างหนี้ แผนจารชนลวงโลก (2010), เอเวอเรสต์ ไต่ฟ้าท้านรก (2015), วีรบุรุษสมรภูมิปาฏิหาริย์ (2016), กระท่อมเหนือปาฏิหาริย์ (2017), คลั่งล้างแค้น  (2017) และ แตกหัก (2019) ทั้งนี้ เขายังได้เข้าชิงรางวัลภาพยนตร์อันทรงเกียรติสูงสุดของออสเตรเลียสามครั้ง จากบทนำของเขาในภาพยนตร์เรื่อง รักร้อน แท็ปแรง (2000), ขอบอกโลก ฉันตกหลุมรัก (2004) และ อวตาร (2009)

ด้านโทรทัศน์ เวิร์ธธิงตันแสดงเป็นฮาวเวิร์ดในละครชุดของออสเตรเลียอย่าง เลิฟมายเวย์ และฟิลลิป ชูลเลอร์ ในละครสั้นแนวชีวิตอย่าง เดดไลน์กัลลิโพลี ซึ่งเขารับหน้าที่เป็นผู้อำนวยการสร้างฝ่ายบริหารด้วย นอกจากนี้ เขายังพากย์เสียงเป็นตัวเอก กัปตันอเล็กซ์ เมสัน ในวิดีโอเกม คอลล์ออฟดิวตี: แบล็กออฟส์ (2010) รวมถึงภาคต่อ คอลล์ออฟดิวตี: แบล็กออฟส์ II (2012) และ คอลล์ออฟดิวตี: แบล็กออฟส์ 4 (2018)

 ชีวิตช่วงแรกและการศึกษา 
เวิร์ธธิงตันเกิดในครอบครัวชาวอังกฤษในกอดัลมิง เซอร์รีย์ เซาท์อีสต์อิงแลนด์ สหราชอาณาจักร ต่อมาครอบครัวได้ย้ายมาอยู่เพิร์ท รัฐเวสเทิร์นออสเตรเลีย ซึ่งเขาเติบโตในวอร์นโบร เขตชานเมืองร็อกกิงแฮม มารดาของเขา จีนน์ เจ. (สกุลเดิม มาร์ติน) เป็นแม่บ้าน และบิดาของเขา โรนัลด์ ดับเบิลยู. เวิร์ธธิงตัน เป็นกรรมกรในโรงไฟฟ้า เขามีน้องสาวหนึ่งคนชื่อ ลูซินดา
# ท่าอากาศยานนานาชาติเลียนเคือง
ท่าอากาศยานนานาชาติเลียนเคือง   เป็นท่าอากาศยานที่ใหญ่ที่สุดในบรรดาท่าอากาศยานทั้งหมดสี่แห่งของจังหวัดเลิมด่ง ทางตอนใต้ของประเทศเวียดนาม ตั้งอยู่ในเขตอำเภอดึ๊กจ่ง ห่างจากเมืองด่าหลัตไปทางทิศใต้ประมาณ 30 กิโลเมตร การปรับปรุงท่าอากาศยานเพื่อให้สามารถรองรับอากาศยานที่ใหญ่ขึ้นแล้วเสร็จเมื่อเดือนธันวาคม พ.ศ. 2552 มีเส้นทางบินภายในประเทศไปยังฮานอยและนครโฮจิมินห์ และจะมีเส้นทางไปยังเมืองดานัง กัมพูชา ลาว สิงคโปร์ และเกาหลีใต้ในอนาคตอันใกล้
 
 อ้างอิง 

ลเลียนเคือง
หมวดหมู่:จังหวัดเลิมด่ง
# อิวัน กลัสนิช
อิวัน กลัสนิช (เกิดวันที่ 29 มกราคม ค.ศ. 1980) เป็นอดีตนักฟุตบอลอาชีพชาวโครเอเชีย ปัจจุบันเล่นให้กับสโมสรฟุตบอลโบลตันวอนเดอเรอส์ โดยถูกยืมตัวจากสโมสรน็องต์ อิวัน กลัสนิชเริ่มต้นเล่นให้กับสโมสรฟุตบอลซังคท์เพาลีระหว่าง ค.ศ. 1998–2001 และยิงได้ 26 ประตู จาก 95 นัด